  Майя Бывальцева Кунпуш ужъёсъя министерстволэн коллегиезлэн кенешоназ туннэ, 20-тӥ пӧсьтолэзе, Удмуртилэн тӧроезлэсь ужзэ огдырлы быдэсъясь Александр Бречалов нимысьтыз саклык висъяз коррупциен нюръяськонлы. Кылсярысь со вераз элькунын объектъёсты лэсьтонлэсь дунзэ кык вылтӥ будэтон учыръёсты, кудъёсыз вуоно закупкаосты эскеронъёс улсын шараямын вал. «Элькунамы объектъёсты лэсьтон ӧжытсэ кык поллы дуногес мынэ шуыса шараямын», — вераз со. Улосвыл тӧролэсь ужзэ огдырлы быдэсъясьлэн кылъёсызъя, вераськон «бадӟым объектъёс» сярысь мынэ, кинлэн тунсыкезъя со лэсьтӥське, валан вань. Со коньдэтысь котькуд манет понна нюръяськыны кулэ шуыса тодэ вайытӥз. Тегъёс: МВД Удмуртия коррупция лэсьтськон АлександрБречалов  